پارتو چەپی سەوزی جە وان بە بەشڎاری سەڎ هەزار کەسا گلېرۊبیەی ئاخرش سازکەرڎ. گلېرۊبیەکە جە مەیڎان و بەشیۊل-ی سازکریا و یەرۍ خاڵۍ ۋشکنای نریېبېنێرە. گەل دروشمەکا 'بژیۋۊ سەرۊک ئاپۊ'ی و 'ژەنی، ژیای، ئازاڎیی' ۋاچېنۍ و ئیراڎەو ۋېشا نیشانەدا.
هەزاران کەسۍ وەردەمو خاڵەکا ۋشکناینە کۊبیێۋە و چەمەڕېنۍ بلا مەیڎان و گلېرۊبیەکەی. گەل جە توشبا، ڕاو ئارموشی و ئارتەمێتی و مەنتیقەکا تەریۊ ڕوۋەشا کەرڎېنە مەیڎانەکە. گەلوو وانی بە جلوبەرگی نەتەوەیی ۋېشاوە ئینۍ مەیڎانەکەنە و ئی گلېرۊبیەیە یۊن جە قەرەباڵقتەرین گلېرۊبیەکا وانی.
گلېرۊبیەکەی بە رێزگېرتەی جە یاڎو گەشمەرڎا دەسشپنەکەرڎ. پاسە قەرارا کە هامسەرۊکەو گرڎی هەدەپەی "پەروین بوڵدان"ە، سەرۊکو گرڎی کەکەپەی سینان چیفتیورەک، یاردیدەرو هامسەرۊکایەتی گرڎی هەدەپەی تەیب تەمەل و یاردیدەرو سەرۊکو گرڎی  پیا ئەحمەد کایا قسۍ کەرا
حەریۊ جە هونەرمەنڎا ئۊزڵەم باغڵایان و عەلی ژیان جە گلېرۊبیەکەینە گۆرانیۍ چڕا.
هـ . ش
